ניקלודיאון

ערוץ ניקלודיאון (באנגלית: Nickelodeon) הוא ערוץ טלוויזיה אמריקאי, שהוקם בשנת 1977, והוא הערוץ הראשון בארצות הברית שרוב תכניו מיועדים לילדים ולנערים בגילאי 7–12. בתחילת החופש הגדול בשנת 2003 החלו שידורי ניקלודיאון לפעול כערוץ עצמאי בישראל. רוב שידוריו מורכבים מתוכניות מתורגמות או מדובבות, וכן תוכניות אירוח ושעשועונים בהפקה ישראלית. הערוץ משודר באפיק 91 ב-yes ובאפיק 84 ב-HOT. הערוץ התאפיין בסדרות האנימציה שלו ובסמליל שצורתו לא הייתה קבועה, והייתה כל צורה בצבע כתום שעליה שם הערוץ (בסוף שנת 2010 הוחלף לסמליל חדש שמכיל את שם הערוץ בצבע כתום). מקור השם "ניקלודיאון" בבית קולנוע שפתח הארי דייוויס בשנת 1905, שמחיר הכניסה אליו היה מטבע ניקל (5 סנט). בערוץ מוקרנות סדרות בולטות של אולפני ניקלודיאון ברחבי העולם כגון "בובספוג מכנסמרובע", "הפינגווינים ממדגסקר", "הרעשנים", "קסם של הורים", ו"אווטאר: כשף האוויר האחרון".

החל משנת 2004 משודרות בערוץ סדרות אמריקאיות, המיועדות לילדים ולנוער עד גיל 17, בנוסף לתוכניות ילדים. בין הסדרות הללו ניתן למנות את "דרייק וג'וש", "ויקטוריוס", "סאם וקאט", "מכשפות", "iCarly", "ביג טיים ראש", "רוק בבית הספר" ו"טרו ג'קסון", וכן סדרות רבות אחרות המשודרות בערוץ ניק ג'וניור.

הערוץ נמצא בבעלות חברת פרמאונט גלובל האמריקאית.

Nicktoons הוא שם כולל המשמש את ניקלודיאון לסדרת האנימציה המקורית שלהם. 

ב-1 ביולי 2023 הערוץ החליף את הלוגו הישן ללוגו חדש עם הצורה הכתומה והאותיות הלבנות.

הפקות ילדים ונוער המקוריות בישראל

סדרות נוער
 "חצויה - הדבר האמיתי" (2012-2011) - דרמה על-טבעית יומית לנוער לילדי HOT, שיצרו אילן רוזנפלד ושירה אלון. המשך לסדרה "חצויה". הסדרה הסתיימה לאחר 45 פרקים.
 "החממה" (2016-2012) - דרמת מתח יומית לנוער לילדי yes, שיצר גיורא חמיצר. הסדרה זכתה להצלחה רבה ולקהל מעריצים גדול. הסדרה הסתיימה לאחר 3 עונות ו-175 פרקים וספיישל מיוחד.
 "שכונה" (2018-2014) דרמת מתח יומית לנוער לילדי HOT שיצר גיורא חמיצר והפכה לסדרת להיט גדול בישראל. הסדרה הסתיימה לאחר 3 עונות ו-148 פרקים. בעונה השלישית הסדרה שודרה ב-Teennick.
 "נעלמים" (2016-2021) - דרמת מסתורין יומית לנוער לילדי HOT, שיצר ירון ארזי והפכה ללהיט גדול. לסדרה שתי עונות ו-100 פרקים. מהעונה השנייה הסדרה משודרת ב-Teennick.
 "כדברא" (2019-2017) - דרמה על-טבעית יומית לנוער לילדי yes, שיצרה מיכל קופר-קרן. הסדרה הסתיימה לאחר 3 עונות ו- 150 פרקים. מהעונה השנייה הסדרה שודרה ב-Teennick.
"פוראבר" (2018-2019) - דרמה מוזיקלית יומית לנוער לילדי HOT, שיצר אורי גרוס בסדרה שתי עונות ו49 פרקים. משודרת ב-Teennick.
 "פלמ"ח" (2020–2022) דרמת נוער יומית לילדי Yes שיצרו יונתן בר-אילן ועדן גוריון המדברת על תקופת המנדט הבריטי ועל תנועת המרי העברי. לסדרה שלוש עונות ו-95 פרקים.

סדרות קומדיה
 "גן חיות" (2012-2017) - תוכנית מערכונים לילדים ונוער שיצרו "אודי ואביעד". לסדרה 4 עונות וסרט אחד - "גנחה – פלישת הזומבים".
 "הצחוקייה" (2012-רץ) - תוכנית סטנדאפ לילדים ונוער. התוכנית הצליחה בקרב ילדים רבים. לסדרה 7 עונות.
 "יפניק" (2012-2011) - סדרה ישראלית העוסקת בשעשועון יפני בהנחיית ניקו סאן (מורן קל). הסדרה ירדה לאחר 2 עונות.
 "חבורת הספסל האחורי" (2015-2014) - תוכנית מערכונים ובה כוכבי נוער מותחים אחד את השני ואנשים אקראיים ברחוב. הסדרה חזרה במערכונים קצרים ביוטיוב.
 "מיסטר צ'יפס" (2016) - סדרה קומית לנוער לילדי yes שיצרה ענת מנסור. בסדרה 12 פרקים.
 "בית הכלבים" (2017-רץ) סדרה קומית לנוער לילדי yes שיצרה חגית ביליה. בסדרה 24 פרקים. הסדרה חודשה לעונה שלישית.
 "המלאך השומר שלי" (2017-רץ) - סדרה קומית לנוער לילדי הוט שיצרו אסף שליטא ודורון צור. בסדרה 17 פרקים. בקרוב תעלה העונה השנייה.

סרטי טלוויזיה
 "גנחה – פלישת הזומבים" (2016) - סרטם של אודי ואביעד ומבוסס על הסדרה "גן חיות", זה הוא גם סרט הטלוויזיה הישראלי הראשון של ערוץ ניקלודיאון.
 ״מפרץ ההרפתקאות: הסרט״ (2021) סרט הנפשה קנדי-אמריקאי של חברת פרמאונט ניקולודיאון מוביס וספין מאסטר
 ״בובספוג מכנס מרובע הסרט״ (2004)

שידורי הערוץ בישראל

בשנת 1996 החלו שידורי תוכניות מבית ניקלודיאון בערוץ הילדים, אשר מאוחר יותר קובצו לרצועה ששודרה בכל יום שבת תחת הכותרת "זמן ניקלודיאון".

ב-1 ביולי 2003 החלו שידורי ניקלודיאון לפעול כערוץ עצמאי בישראל. רוב שידוריו מורכבים מתוכניות מתורגמות או מדובבות, וכן תוכניות אירוח ושעשועונים בהפקה ישראלית. הערוץ משודר באפיק 91 ב-yes וSITNGTV, ובאפיק 84 ב-HOT וNEXT TV. ניקלודיאון ישראל נמצא בבעלות משותפת של קבוצת וואלה! תקשורת המחזיקה ב-33% מהמניות וויאקום (הבעלים של ניקלודיאון העולמית) המחזיקה ב-67% מהמניות.

רצועת TeenNick שודרה בערוץ ניקלודיאון עד פתיחת ערוצי TEENNICK בישראל מ-20:30 בערב ועד 23:00 עם תחילת שידור התוכנית "בובספוג מכנסמרובע" בתרגום עד שעות הבוקר המוקדמות (לפעמים שידורי הלילה כוללים את "דרגון בול סופר" ו"בלה והבולדוגס", ישנן מדינות שמשדרות בערוץ ניקלודיאון רצועה הדומה לרצועה זו והיא נקראת NickNight או Nick@nite).

ביולי 2015, עלה ערוץ TeenNick בחברת הכבלים הוט. שידוריו הסתיימו בסוף אוגוסט באותה שנה, וחודשו בנובמבר 2017.

ב-8 במרץ 2017, עלה ערוץ TeenNick בחברת הלווין yes. הפקת המקור הראשונה של yes בערוץ הייתה פרקי הספיישל של החממה.

ניק ג'וניור

לערוץ ניקלודיאון האמריקאי והישראלי ערוץ בת בשם "ניק ג'וניור" (Nick Jr.), המכוון לילדים בגילאי 2–8. בישראל שודרו תוכניות ערוץ הבת בערוץ ניקלודיאון ישראל ובערוץ הופ!. עד פברואר 2012 הערוץ שודר בשעות הבוקר בערוץ ניקלודיאון.

החל מפברואר 2012, הפך ניק ג'וניור לערוץ עצמאי בחברת HOT (אפיק 85) ובחברת yes (אפיק 85). באתר תוכניות המיועדות לגילאי 3–8 כגון: "מגלים עם דורה", חבורת הגופים", "מפרץ ההרפתקאות", "זהבית ופזית", "נלה הנסיכה האבירה" ו"ראסטי", כמו גם תוכניות ישראליות כגון "מיץ ושיר", "טל והתלתלים" ו"צוות הצלה".

ניק סקול

בשנת 2008 עלה ב-HOT ערוץ אינטראקטיבי בשם "ניק סקול". הערוץ הוא ערוץ משחקים בידורי-לימודי שמיועד לילדי הגן וכיתות היסודי. הערוץ נסגר בשנת 2014.

Teennick

רצועת TeenNick שודרה בישראל מ-20:30 בערב ועד 23:00 עם תחילת שידור התוכנית "בובספוג מכנסמרובע" בתרגום עד שעות הבוקר המוקדמות (לפעמים שידורי הלילה כוללים את "דרגון בול סופר" או את "בלה והבולדוגס", ישנן מדינות שמשדרות בערוץ ניקלודיאון רצועה דומה בשם NickNight או Nick@nite). רצועה זו הסתיימה בערוץ ניקלודיאון.

ביולי 2015 עלה לראשונה ערוץ TeenNick בחברת הכבלים HOT באפיק 73, שידוריו הסתיימו בסוף אוגוסט באותה שנה.

במרץ 2017 עלה ב-yes באפיק 94, ובנובמבר 2017 ב-HOT באפיק 81.

סדרות המקור של TeenNick:
 "נעלמים" (2016-2021) - דרמת מסתורין יומית לנוער לילדי HOT, שיצר ירון ארזי. הסדרה החלה את שידוריה ב-2016 וסיימה את שידוריה ב-2021 לאחר 4 עונות ו-174 פרקים. 
 "שכונה" (2014-2018) - דרמת מתח יומית לנוער לילדי HOT שיצר גיורא חמיצר. הסדרה הפכה ללהיט גדול בזמן וקצר. הסדרה החלה את שידוריה ב-2014 וסיימה את שידוריה ב-2018 לאחר 3 עונות ו-148 פרקים.
"כדברא" (2017-2019) - דרמה על-טבעית יומית לנוער לילדי yes, שיצרה מיכל קופר-קרן. הדרמה על טבעית הראשונה לילדים. הסדרה החלה את שידוריה ב-2017 וסיימה את שידוריה ב-2019 לאחר 3 עונות ו-150 פרקים.
 "טין ניק סטנדאפ שואו" (2017- 2018) - תוכנית סטנדאפ של טין ניק כאשר כל פרק מפורסם אחר בא להעביר סטנדאפ בפעם הראשונה.
 הכי כיף פה (2017-רץ): תוכנית אולפן חדשה באה מארחים את כל כוכבי הילדים והנוער ומספרים על השתתפות בסדרות בטין ניק ומספרים על עולם המשחק והבידור ועל החיים בעתיד.
 "בלאגניקס" (2018-רץ) - סדרת מתיחות חדשה לילדים של TeenNick בכיכובם של אדל דנה עגיב, ירין פרי, נגה קפלן, קאי פקר, טל דרוקר ושליו תשבי. בנוסף שודר פרק מיוחד של ״באלאניקס בכדברא״ לרגל סיום הסדרה.
 "פוראבר" (2018- 2019) - דרמה מוזיקלית חדשה לילדי HOT שיצר אורי גרוס. לסדרה יש 2 עונות ו49 פרקים.
 "ספיידרז" (2020-רץ) - דרמת אקשן יומית חדשה לילדי HOT שיצרו טום ריילס, דייוויד גסט, פטריק קווין ומיכל קופר-קרן. לסדרה 40 פרקים. הסדרה עתידה לעלות במקביל גם ב-170 מדינות בערוץ ניקלודיאון העולמי.
"פלמ"ח" (2022-2020) - דרמה היסטורית יומית חדשה לילדי yes. שיצרו יונתן בר -אילן ועדן גוריון. לסדרה 80 פרקים בשלוש עונות.
הכוכב של קים ואנה (2019) - קים אור אזולאי ואנה זק מסכמות לנו את הכוכב הבא לאירוויזיון.
בצפר (2019) (2019-רץ) - חידוש התוכנית המצליחה מ-2005, הנושאת את אותו השם. הפעם בבימויו של אילן רוזנפלד ובמאים נוספים.
אבא מטפלת (2020-רץ) - תוכנית חדשה בכיכובו של יובל סמו. סטייל גברת דאוטפייר. עוד לוהקו: גאיה באר גורביץ' ודאנה איבגי.
לעוף על אנה (2023): דרמת נוער יומית חדשה לילדי yes. שיצרו רז יובן, רועי עידן. בשתתפות אנה זק, רביד רונן, אור בן מלך, שחר טבוך  ועוד.

הסדרות "ויקטוריוס", "iCarly", "משפחת רעם", "דרייק וג'וש", "בית אנוביס", "מכשפות", "זואי 101" ו"ביג טיים ראש", "אני פרנקי", "משפחה נרדפת", "טיקיי וקיט" ו"תראו את אבא" ״רחוב האנטר״ משודרות במהלך היום.
וסרטי Teennick בשירותי ה- VOD של HOT.

טקס פרסי הילדים

בערוץ ניקלודיאון משודר מדי שנה "טקס פרסי הילדים" (Kids' Choice Awards, המכונה "KCA"), בו משתתפים שחקנים מסדרות ילדים, זמרים ולהקות. את הטקס מנחה בכל אישיות מוכרת מתחום הבידור לילדים. אחד המנהגים של הטקס הוא התזת נוזל ירוק המכונה "Slime" (רפש) על המנחים, על הקהל ואפילו על הזוכים. החל ממרץ 2016 ייצג את ישראל טל מוסרי, הרכש החדש של ערוץ ניקלודיאון ישראל.

עד 2017 הטקס שודר בערוץ ניקלודיאון, והחל מ- מרץ 2018 הטקס משודר בערוץ TeenNick ב-yes וב-HOT.

מנחי הערוץ

סדרות המשודרות בניקלודיאון ישראל

ראו גם
 Nickelodeon on CBS

קישורים חיצוניים

 

 
 האתר הרשמי של ערוץ ניקלודאון בישראל
 האתר הרשמי של ערוץ ניקלודאון 
 האתר הרשמי של ערוץ ניקלודיאון בבריטניה 
 
 

ערוצי טלוויזיה אמריקאיים
ערוצי טלוויזיה ישראליים לילדים
ערוצי טלוויזיה לילדים